เมนหนูไม่มา2 เดือน ตอนเดือนแรกที่ไม่มา หนูไปตรวจ 2 ครั้งไม่ท้อง พอเดือนที่2 เลยกินยาคุมเผื่อให้มันมา ตอนนี้อยู่ในเวลาที่ต้องรอให้มันมา 7วัน แต่ตอนนี้ถึงวันที่4 แล้วมันยังไม่มา เกิดจากอะไรคะแล้วหนูควรทำไงบ้างคะ
สวัสดีค่ะ ประจำเดือนปกติควรจะมาทุก 22-35 วันจากรอบก่อนค่ะ การที่ประจำเดือนมาช้ากว่านั้นถือว่าช้า และอาจมีสาเหตุที่พบได้บ่อยเช่น การตั้งครรภ์ ถุงน้ำหลายใบในรังไข่ ฮอร์โมนจากรังไข่ไม่สมดุล พังผืดมดลูก โรคไทรอยด์ทำงานผิดปกติ ความเครียด ความกังวล เป็นต้นควรตรวจการตั้งครรภ์ให้แน่ใจก่อนว่าไม่มี โดยชุดตรวจครรภ์ให้ผลบวกได้ตั้งแต่ 10-14 วันหลังปฏิสนธิ หรือไปยืนยันผลที่รพ.อีกครั้ง หากตรวจในเวลาดังกล่่าวเป็นต้นไปแล้วไม่พบการตั้งครรภ์ แพทย์อาจจะหาสาเหตุอื่นๆดังกล่าวไปที่ทำให้ประจำเดือนไม่มาต่อไปเบื้องต้นยังไม่ควรซื้อยาคุมหรือยาปรับฮอร์โมนใดๆมาใช้เอง ควรหาสาเหตุที่แน่ชัดและแก้ไขตามสาเหตุนั้นๆค่ะ